Diari Oficial de la Generalitat Valenciana


Sumari del DOGV 9437, del 28-09-2022 (2022/8668)

Extracte de la Resolució de 21 de setembre de 2022, del Vicerectorat d'Innovació i Transferència de la Universitat de València, per la qual es convoquen els premis Ingenia UV, dirigits a estudiantes de grau, màster i doctorat oficials de la Universitat de València del curs 2022-2023, amb el mecenatge de Santander Universidades i en el marc del Conveni per al Campus de l'Emprenedoria Innovadora 5UCV, subscrit amb la Conselleria d'Economia Sostenible, Sectors Productius, Comerç i Treball, i se n'aproven les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9437

Data del DOGV
:   28-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8668


Data del document
:   21-09-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de setembre de 2022, del Vicerectorat d'Innovació i Transferència de la Universitat de València, per la qual es convoquen els premis Ingenia UV, dirigits a estudiantes de grau, màster i doctorat oficials de la Universitat de València del curs 2022-2023, amb el mecenatge de Santander Universidades i en el marc del Conveni per al Campus de l'Emprenedoria Innovadora 5UCV, subscrit amb la Conselleria d'Economia Sostenible, Sectors Productius, Comerç i Treball, i se n'aproven les bases reguladores.  
 [2022/8668]  
BDNS (identif.): 649912.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/649912  
  
Primer. Beneficiaris  
Es poden presentar a aquesta convocatòria les estudiantes de grau, màster i doctorat oficials de la Universitat de València, matriculades en el curs acadèmic 2022-2023.  
  
Segon. Objecte  
Aquestes bases regulen la implementació del programa «Ingenia Universitat de València» mitjançant la convocatòria d'ajudes per seleccionar estudiantes matriculades en el curs 2022-2023, que consisteix en:  
- 30 ajudes per a participar durant els dies 18 a 20 d'octubre en activitats formatives específiques que permeten a les participants generar i dissenyar una idea de negoci innovadora de triple impacte (econòmic, ambiental i social).  
- Fins a cinc invitacions perquè les cinc millors idees de negoci puguen accedir de manera voluntària als serveis del programa «UVemprén StartUP» d'incubació d'empreses emergents de l'estudiantat de la Universitat de València.  
- Tres premis «Ingenia Dona Emprenedora» UV de 1.000 € a fi de premiar les millors idees de negoci amb projectes innovadors proposats per dones. Aquest reconeixement econòmic està previst en el conveni per al Campus de l'Emprenedoria Innovadora 5UCV, subscrit amb la Conselleria d'Economia Sostenible, Sectors Productius, Comerç i Treball amb la finalitat de promoure i impulsar l'emprenedoria femenina entre la comunitat universitària, i és compatible amb altres premis previstos en aquesta convocatòria.  
- Premi especial «Ingenia Universitat de València - Banco Santander» de 3.000 euros per al millor projecte emprenedor del concurs.  
  
  
Tercer. Bases reguladores  
https://links.uv.es/R2RyLRn  
  
Quart. Quantia  
La Universitat de València aporta per al finançament d'aquest programa:  
- Fins un màxim de 3.000,00 €, a càrrec del capítol IV de la classificació econòmica de la despesa, orgànica 1065499650 i específica 66630837 del pressupost per a l'exercici 2022 de la Universitat de València, destinats a sufragar els premis «Ingenia Dona Emprenedora UV» previstos en aquesta convocatòria.  
- Fins un màxim de 3.000,00 ?, a càrrec de l'orgànica 9121298951 i específica 10867968 del pressupost per a l'exercici 2022 de la Universitat de València, destinats a sufragar el premi especial «Ingenia Universitat de València - Banco Santander» previst en aquesta convocatòria.  
  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 6 d'octubre de 2022, a les 23.59 h.  
  
València, 21 de setembre de 2022.- La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.